PMIndiaData/PMIndiaSum huggingface dataset:
কে.কে. হায়না মীয়াম্না খঙনবা মমিং লৈরবা শৈশকপা, কৃষ্ণকুমার কুন্নাথনা লৈখিদবদা পি.এম.না অৱাবা ফোঙদোকখ্রে

কে.কে. হায়না মীয়াম্না খঙনবা মমিং লৈরবা শৈশকপা, কৃষ্ণকুমার কুন্নাথনা লৈখিদবদা প্রধান মন্ত্রী, শ্রী নরেন্দ্র মোদীনা অৱাবা ফোঙদোকখ্রে। মহাক্কী ঈশৈশিং অসিনা চহি কাংলুপ পুম্নমক্কী মীওইশিংদা ইমোসন মখল কয়া পোকহনখি হায়না শ্রী মোদীনা ফোঙদোকখ্রে। প্রধান মন্ত্রীনা ত্বিত তৌখি: “কে.কে. হায়না মীয়াম্না খঙনবা মমিং লৈরবা শৈশকপা, কৃষ্ণকুমার কুন্নাথনা মনুং মতম চাদনা লৈখিদবদা নুংঙাইতবা ফাওই। মহাক্কী ঈশৈগী শৈহেকশিংনা চহি কাংলুপ পুম্নমক্কী মীওইশিংদা ইমোসন মখল কয়া পোকহনখি। মহাক্কী ঈশৈশিংগী খুত্থাংদা ঐখোয়না মহাকপু মতম চুপ্পদা নীংশিংদুনা লৈহৌরগনি। মহাক্কী ইমুং-মনুং অমদি মহাকপু পামজবা মীওইশিংগী অৱাবদা শরুক য়াজরি। ওম শান্তি।”
প্রধান মন্ত্রীনা শ্রী বিল গেৎসকা লোয়ননা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি বিল অমসুং মেলিন্দা গেৎস ফাউন্দেসনগী কো-চেয়র শ্রী বিল গেৎসকা লোয়ননা ভিদিও কনফরেন্সকী থোংদা ৱারী শানখ্রে। শক্নাইরবশিংনা কোবিদ-১৯গা মরী লৈননা মালেমগী থাক্তা লৌখৎলিবা খোঙথাংশিং অমসুং লাইচৎ অসি থেংননবগীদমক সাইন্তিফিক ইনোবেসন অমদি আর অমসুং দিগা মরী লৈননা গ্লোবেল কোওর্দিনেসনগী মরুওইবদা খন্ন-নৈনখি। প্রধান মন্ত্রীনা হকশেলগী চিরবা তাঞ্জাগী মায়োক্তা লান্থেংনরিবা অসিদা ভারতনা এদোপ্ত তৌরিবা কোন্সিয়স মিৎয়েংগী মতাংদা পাউদমখি, মদু মতিকচাবা পাউজেলগী থোংদা পব্লিক এঙ্গেজমেন্ত ফংহনবদা য়ুমফম ওইবা মিৎয়েং অমা ওইরি। মহাক্না মতৌ করম্না মসিগী পিপল-সেন্ত্রিক বোত্তম-অপ মিৎয়েং অসিনা ফিজিকেল দিস্তেন্সিং, ফ্রন্ত-লাইন ৱার্করশিংবু ইকায়-খুম্নবা, মাস্ক উপ্পা, মতিক চাবা লু-নানবা ঙাক্না চৎপা অমসুং লোকদাউন প্রোবিজনশিং ইকায়-খুম্ননবগীদমক লৌশিনবা ঙমহনবদা মতেং পাংবগে হায়বদু ফোংদোকখি। প্রধান মন্ত্রীনা ভারত খক্তা নত্তনা মালেমগী অতোপ্পা শরুক কয়াদসু গেৎস ফাউন্দেসন্না কোবিদ-১৯দা কোওর্দিনেতিং গ্লোবেল রেস্পোন্সকীদমক পায়খৎলিবা হকশেলগা মরী লৈনবা থবকশিং অদু থাগৎপা ফোংদোকখি। মহাক্না শ্রী গেৎসকী মফমদা মালেমগী য়াইফনবগীদমক মতৌ করম্না ভারতকী কেপাসিতীশিং অমসুং কেপেবিলিতীশিং শিজিন্নবা য়াবগে হায়বগী মতাংদা সজেসন পীরক্নবা হায়খি। মসিগী মনুং চন্না শক্নাইরবা অনিনা ফোংদোক্নখিবা ৱাখল্লোনশিংগী মনুংদা খুঙ্গংগী মনুং হুঞ্জিনবা লমদমশিংদা লৈরিবা মীওইশিং ফাওবা হেল্থ সর্বিস য়ৌহন্নবা ভারতকী য়ুনিক মোদেলদগী ইন্সপাইরেসন লৌবা, ভারত সরকারনা দিবেলপ তৌরিবা ইফেক্তিব কন্তেক্ত-ত্রেসিং মোবাইল এপ্লিকেসন শন্দোকপা অমসুং ময়াম অসিগী থক্তা ভারতকী চাউরবা ফার্মাস্যুতিকেল কেপাসিতী শিজিন্নদুনা পুথোক্লিবা ভেক্সিনশিং অমসুং থেরাপিয়ুতিক্সকী প্রদক্সন হেঙ্গৎহনবা য়াওরি। লোইশিল্লকপদা প্রধান মন্ত্রীনা কোবিদ-১৯গী তুংদা উবা য়ানা থোরক্কদৌরিবা লাইফস্তাইল, ইকোনোমিক ওর্গনাইজেসন, সোসিয়েল বিহেবিয়র, এজুকেসন অমসুং হেল্থকেয়র শন্দোকপগী থৌদৌশিং অমদি মরী লৈনবা তেক্নোলোজীগী ওইবা শিংনবশিং এনালাইজ তৌবদা গেৎস ফাউন্দেসন্না লুচিংবগী থৌদাং লৌবা য়াই হায়বা ৱাফম থমখি। মহাক্না হায়খি মদুদি ভরতনা মশাগী এক্সপরিয়েন্সতা য়ুমফম ওইরগা অসিগুম্লবা এনালাইতিকেল এক্সরসাইজ অমদা থৌদাং য়াবদা নুংঙাইবা ফাওগনি।
প্রধান মন্ত্রী শ্রী নরেন্দ্র মোদীনা নেপালগী লুম্বিনীদা চৎপা খোঙচৎ (মে ১৬, ২০২২)

নেপালগী প্রধান মন্ত্রী, রাইৎ ওনরেবল শের বহাদুর বেউবানা বর্তন তৌরকপদগী মে ১৬, ২০২২দা নেপালগী লুম্বিনীদা ঐহাক চৎকদৌরি। বুদ্ধ জয়েন্তিগী শেংলবা থৌরমদা ময়াদেবি মন্দিরদা ঐহাক্না থৌনিজগনি। ভগৱাব বুদ্ধগী পোক্নফম ওইরিবা শেংলবা মফম অসিদা ভারত মচা করোর কয়াগী তুংইন্দুনা ঐহাক্না ইকাই খুম্নবা উৎচবা ফংজগদৌরিবা অসিদা ঐহাক্না নুংঙাইবা পোকই। মমাংদা থাদা প্রধান মন্ত্রী দেউবানা ভারত্তা লাকলমখিবা মহাক্কী খোঙচৎ মনুংদা ঐখোয়না কান্নরবা খন্ন-নৈনবা কয়া পাঙথোকখ্রবা মতুংদা ঐহাক্না মহাক্কা অমুক হন্না উনগদৌরি। ঐখোয়না হাইদ্রোপাৱর, চাউখৎ-থৌরাং অমসুং কন্নেক্তিবিতী য়াওনা হীরম কয়াদা তেংবাং পীনবা হেনগৎনবগী মতাংদা ঐখোয়গী অমত্তা ওইবা ৱাখল্লোন অসি মরা চেৎশিনহনগনি। শেংলবা ময়াদেবি মন্দির চৎপগী মথক্তা ঐহাক্না লুম্বিনী মোনাস্তিক জোন্দা পাঙথোক্কদবা ইন্দিয়া ইন্তর্নেস্নেল সেন্তর ফোর বুদ্ধিস্ত কলচর এন্দ হেরিতেজকী “শিলান্যাস”তা ঐহাক্না শরুক য়াগনি। ঐহাক্না নেপাল সরকারনা শিনবা বুদ্ধ জয়েন্তি পালন তৌনবা পাঙথোকপা থৌরমশিংদসু শরুক য়াগনি। নেপালগা লৈনরিবা ঐখোয়গী মরীশিং অসি লম্বা লৈতে। ভারত অমসুং নেপালগী মরক্তা লৈনরিবা সভ্যতা অমসুং মীয়ামগী মরীশিং অসিনা ঐখোয়গী অচেৎপা মরীশিং অসিগী য়ুম্ফম ওইরি। ঐহাক্কী খোঙচৎ অসিনা চহিচা কয়াগী খুত্থাংদা য়োকখৎতুনা লাকখিবা অমসুং ইন্তর-মিঙ্গলিং তৌবগী অশাংবা পুৱারীদা য়াওরিবা মতম শাংলবা মরীশিং অসি হেন্না চেৎশিনহল্লগনি।
পি.এম.না ফেব্রৱারীগী ১৯দা ইন্দোরদা মুনিসিপাল সোলিদ ৱেস্ততা য়ুমফম ওইবা গোবর-ধন প্লান্ত শঙ্গারগনি

প্রধান মন্ত্রী, শ্রী নরেন্দ্র মোদীনা ভীদিও কনফরেন্সিংগী খুত্থাংদা ফেব্রৱারীগী ১৯দা নুংথিলগী পুং ১ তাবা মতমদা ইন্দোরদা “গোবর-ধন (বায়ো-সি.এন.জি.) প্লান্ত” শঙ্গারগনি। প্রধান মন্ত্রীনা হন্দক্তা “ফত্ত-হাওদি লৈতবা সিতীশিং” শেম্নবগী ভিজনগা লোইননা স্বচ ভারত মিসন অর্বান ২.০ হৌদোকখ্রে। মিসন অসি রিসোর্স রিকোভরী হেন্না তৌবা ঙম্নবগীদমক্তা “ৱেস্ত তু ৱেল্থ”, অমসুং “সার্কুলর ইকোনোমী”গী প্রিন্সিপল অসিগী মখাদা থবক ওইনা পাইখৎখিবনি – হায়রিবা অনিমক অসি ইন্দোর বায়ো-সি.এন.জি. প্লান্ত অসিদা থবক ওইনা পাংথোক্লি। প্লান্ত অসিনা নোংমদা তোখাইনা খাইদোক্লবা অচোৎপা ওর্গানিক ৱেস্ত তন ৫৫০ ত্রীত তৌবগী ঙম্বগী মতিক লৈ। মসিনা নোংমদা সি.এন.জি. কে.জি. ১৭,০০০ অমসুং ওর্গানিক কমপোস্ত তন ১০০ পুথোক্কনি হায়না থাজবা থম্লি। প্লান্ত অসি রিজেক্ত অমত্তা পুথোক্তবা জিরো লেন্দফিল মোদেলশিং অদুদা য়ুমফম ওইবনি। মসিগী মথক্তা প্রোজেক্ত অসিনা তোঙান-তোঙানবা এনভাইরনমেন্তেল বেনিফিতশিং, খুদম ওইনা গ্রীন হাউস গ্যাস থাদোকপা হন্থহনবা, গ্রীন ইনর্জীগা লোইন-লোইননা ফর্তিলাইজর ওইনা ওর্গানিক কমপোস্ত পুথোকপা হায়বনচিংবা কয়া পীগনি। প্রোজেক্ত অসিবু থবক ওইনা পাইখৎনবগীদমক্তা শেমখিবা স্পেসিয়েল পর্পোস ভেহিকল, ইন্দোর ক্লীন ইনর্জী প্রাইভেত লিমিতেদ অসি ইন্দো এনভিরো ইন্তিগ্রেতেদ সোল্যিশন্স লিমিতেদ (আই.ই.আই.এস.এল.)না লুপা করোর ১৫০গী কেপিতেল ইনভেস্তমেন্ত ১০০% তোবগা লোইননা পব্লিক প্রাইভেত পার্তনরশিপ মোদেলগী মখাদা ইন্দোর মুনিসিপাল কোর্পোরেশন (আই.এম.সি.) অমসুং ইন্দো এনভিরো ইন্তিগ্রেতেদ সোল্যুশন্স লিমিতেদ (আই.ই.আই.এস.এল.)না লিংখৎখিবনি। ইন্দোর মুনিসিপাল কোর্পোরেশন্না প্লান্ত অসিনা পুথোকপা সি.এন.জি.গী য়ামদ্রবদা ৫০% লৈগনি অমসুং অসিগুম্বা মখলগী খ্বাইদগী অহানবা খোংথাং অমা ওইনা সিতী বস ৪০০ সি.এন.জি.না চেলহনল্লগনি। লেমহৌরিবা সি.এন.জি. অদু ওপন মার্কেত্তা য়োন্থোক্লগনি। ওর্গানিক কমপোস্ত অসিনা এগ্রিকলচর অমসুং হোর্তিকলচরগী ওইবা মরমশিংগীদমক্তা কেমিকেল ফর্তিলাইজরশিংগী মঊৎ শিনবদা মতেং পাংলগনি।
প্রধান মন্ত্রী অমসুং ওস্ত্রেলিয়াগী প্রধান মন্ত্রীগী মরক্তা তেলেফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি ওস্ত্রেলিয়াগী প্রধান মন্ত্রী সেকোৎ মোরিসনগা তেলেফোন্দা ৱারী শানখ্রে। লুচিংবা অনিনা হৌজিক চত্থরিবা কোবিদ-১৯ লাইচৎ অমসুং মখোয়-মখোয়গী মরী লৈনবা সরকারশিংনা এদোপ্ত তৌরিবা দোমেস্তিক রেস্পোন্স স্ত্রাতিজীশিংদা খন্ন-নৈনখি। মখোয়না কোলাবোরেতিব রিসর্সকী হোৎনরিবশিং য়াওনা মসিগী হেল্থ ক্রাইসিস অসিগী মনুং চন্না বাইলেতরেল এক্সপরিয়েন্স শেয়র তৌবগী মরুওইবদা য়ানবা ফোংদোক্নখি। প্রধান মন্ত্রীনা হায়খি মদুদি চৎথোক-চৎশিন থিংজিনখিবনা মরম ওইদুনা ভারত্তা পন্দুনা লৈরিবা ওস্ত্রেলিয়াগী নাগরিক অমা হেক্তবু দরকার ওইবা তেংবাং পীনবা ভারত সরকারনা থৌরাং তৌদুনা লৈরি। প্রধান মন্ত্রী মোরিসন্না মদুগা মান্ননা থাজবা পীখি মদুদি ভারতকী মহৈরোইশিং য়াওনা ওস্ত্রেলিয়াদা লৈরিবা ইন্দিয়ন কম্ম্যুনিতীবু ওস্ত্রেলিয়াগী সমাজগী মরুওইবা শরুক অমা ওইনা ভেল্যু পীদুনা লৈখিগনি। লুচিংবা অনিমক্না ইন্দো-পেসিফিক লমদম য়াওনা ইন্দিয়া-ওস্ত্রেলিয়া পার্তনরশিপকী হেন্না পাক চাউবা সিগ্নিফিকেন্সতা মখা তানা পুক্নিং চংবদা য়ানবা পুরকখি, মখোয়না হৌজিক ওইরিবা হেল্থ ক্রাইসিসকী ৱারোইশিন পুরকপদসু মিৎয়েং থমখি।
প্রধান মন্ত্রীনা পদ্মা শ্রী ফংখ্রবা, দাঃ সুশোভান বন্দ্যোপাধ্যায় লৈখিদবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা পদ্মা শ্রী ফংখ্রবা, দাঃ সুশোভান বন্দ্যোপাধ্যায় লৈখিদবদা নুংঙাইতবা ফোংদোকখ্রে। প্রধান মন্ত্রীনা মহাক্কী ত্বীত অমদা অসুম্না হায়খিঃ “দাঃ সুশোভান বন্দ্যোপাধ্যায়না মীওইবগী খ্বাইদগী ইথিলগী শক্তম তাকপনি। মহাকপু মীওই কয়া লাইয়েংখিবা থৌজাল হৈবা অমসুং মীনুংশি চাউবা মীওই অমা হায়না নীংশিংহৌরগনি। ঐহাক্না পদ্মা এৱার্দ পীবগী থৌরমদা মহাক্কী উন্নখিববু নীংশিংলি। মহাক লৈখিদবা নুংঙাতবা ফাওই। মহাক্কী অনকপা মীওইশিংগী অৱাবদা শরুক য়াজরি। ওম শান্তি”।
বিহারগী জিলা কয়াদা নোংলৈ নুংশিৎ অমসুং ব্রজা তাবগী থৌদোক্তা মীওই কয়াগী পুন্সি মাঙবদা প্রধান মন্ত্রীনা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা বিহারগী জিলা কয়াদা নোংলৈ নুংশিৎ অমসুং ব্রজা তাবগী থৌদোক্তা মীওই কয়াগী পুন্সি মাঙবদা অৱাবা ফোংদোকখ্রে। লোকেলগী লৈঙাক্লোইশিংনা মীয়ামগী পুন্সি কনবগী থবক ইচং থৌনা পাংথোক্লি হায়না মহাক্না ফোংদোকখি। প্রধান মন্ত্রীনা অসুম্না ত্বীত তৌখিঃ “বিহারগী জিলা কয়াদা নোংলৈ নুংশিৎ অমসুং ব্রজা তাবগী থৌদোক্তা মীওই কয়াগী পুন্সি মাঙবদা নুংঙাইতবা ফাওই। অৱাবা তারবা ইমুং-মনুংগী মীওইশিংদা অসিগুম্বা অৱাবা কয়া মাইয়োক্নবা ঙম্নবা ইশ্বরনা থৌনা পীবা ওইসনু। রাজ্য সরকারগী মিৎয়েং মখাদা লোকেল লৈঙাক্লোইশিংনা মীয়ামগী পুন্সি কনবগী থবক ইচং থৌনা পাংথোক্লি”।
শেংলবা দিৱালীগী থৌরমদা প্রধান মন্ত্রীনা লৈবাক্কী মীয়ামদা য়াই-পাউজেল পীরি

শেংলবা দিৱালীগী থৌরমদা প্রধান মন্ত্রী নরেন্দ্র মোদীনা লৈবাক্কী মীয়ামদা য়াই-পাউজেল পীরি “নুংঙাইরবা দিৱালী”! কুম্মৈ অসিনা হরাওবা, হকচাং ফবা অমসুং নুংঙাইবা মীপুম খুদিংমক্তা পুরকপা ওইরসনু। অফবা অমসুং অচুম্বগী শক্তি মতম চুপ্পদা লাকপা ওইরসনু হায়না প্রধান মন্ত্রীনা হায়খি।
প্রধানমন্ত্রীনা গুরু গোবিন্দ সিংহজীগী ৩৫০ শুবা প্রকাশ পর্বদা মহাকপু নীংশিংখ্রে

প্রধানমন্ত্রী শ্রী নরেন্দ্র মোদীনা সিখ গুরু গুরু গোবিন্দ সিংহজীগী ৩৫০ শুবা প্রকাশ পর্বদা মফমদা শ্রদ্ধাঞ্জলি কৎখ্রে। প্রধানমন্ত্রীনা হায়খি, “ঐখোয়না ৩৫০ শুবা প্রকাশ পর্ব পাংথোক্লি, ঐনা পুজা তৌনীংঙাই ওইরবা শ্রী গুরু গোবিন্দ সিংহজীগী মফমদা ইকোক নোঞ্জরি। মহাক থৌনা অমসুং লৌশিংগী শক্তম অমা ওইরম্মি। মহাক্কী থৌনা ফরবা থবকশিং অমসুং লৌশিং লৈরবা ৱাখল্লোন্না মীয়ামদা ইথিন পীনবীরি। শ্রী গুরু গোবিন্দ সিংহজীনা মান্নবগী পাঙ্গল অদুদা থাজবা থমখি। মহাক্না মখল খুদিংগী খুন্নাইগী মান্নদবশিংগী মায়োক্তা লৈরম্মি অমসুং মহাক্কী অচুম্বা ৱায়েলগী অমসুং পুকচেল শেংবা অদুগীদমক ইকাই খুম্ননীংঙাই ওইরম্মি।”
প্রধান মন্ত্রীনা রাঞ্চীদা প্রধান মন্ত্রী জন আরোগ্য য়োজনা হৌদোক্কনি, সিক্কিমদা পাক্যোং এয়রপোর্ত শঙ্গাগনি

২০১৮গী সেপ্তেম্বর ২৩দা ঝারখন্দগী রাঞ্চীদা প্রধান মন্ত্রী নরেন্দ্র মোদীনা প্রধান মন্ত্রী জন আরোগ্য য়োজনা হৌদোক্কনি। স্কিম অসিগী মখাদা ইমুং ক্রোর ১০ হেনবদা চহি অমদা লুপা লাখ ৫গী হেল্থ ইন্সুরেন্স পীগনি। প্রধান মন্ত্রীনা পি এম জে এ ৱাইগী একজিবিসন অমা য়েংগনি। বেনিফিসরীশিং মশক খঙদোকপা অমসুং ই-কার্দ শেম্বগী থবকশিংদা প্রধান মন্ত্রী শরুক য়াগনি। থৌরম অদুদা প্রধান মন্ত্রীনা চাইবাসা অমসুং কোদরমাদা মেদিকেল কোলজেশিং শানবগী উরেপ-উয়ুং তমগনি। মহাক্না হেল্থ অমসুং ৱেলনেস সেন্তর ১০ হাংদোক্কনি। সিক্কিমগী গেংতোক্কীদমক মফম অদু থাদোকত্রিঙৈদা মহাক্না মীয়ামদা ৱা ঙাংগনি। সেপ্তেম্বর ২৪দা, প্রধান মন্ত্রীনা পাক্যোং এয়রপোর্ত শঙ্গাগনি, মসিনা সিক্কিম অসি ভারতকী এভিয়েসন মেপ্তা য়াউরগনি। এয়রপোর্ত অসিনা হিমলায়াগী রাজ্য অসিগী চৎথোক-চৎশিনগী থবক ফগৎহল্লগনি অমসুং তুরিজম চাউখৎহল্লগনি। প্রধান মন্ত্রীনা পাক্যোং এয়রপোর্ত্তা থুংলবদা এয়রপোর্ত অমসুং তরমিনেল বিল্দিংগী মরমদা পাউদমগনি। মহাক্না পাক্যোং এয়রপোর্ত হাংদোকপগী প্লেগ অমা মাইখুম হাংদোক্কনি। তুংদা মহাক্না মীয়ামদা ৱা ঙাংগনি।
রেলৱেজনা মতমগা চুনবা ওইনবা হৌখিবা চহি খরা অসিদা মমাংদা অমুক্তা তৌখিদ্রিবা থবক কয়া অমা পায়খৎলক্লি: প্রধান মন্ত্রী

প্রধান মন্ত্রী, শ্রী নরেন্দ্র মোদীনা হৌখিবা মতম খরা অসিদা রেলৱেজগী ইনফ্রাস্ত্রকচর অসি শেমগৎপদা লাকপা অহোংবশিং অসিগী মরুওইবা হায়খ্রে। মসিগী অহোংবা অসিনা ইন্দিয়ন রেলৱেজতা মতমগা চুনবা মওংদা মমাংদা অমুক্তা তৌখিদ্রিবা খুমাং চাওশিনবা লোমদা চংশিল্লি। শ্রী মোদীনা লৈবাক অসিগী তোঙানবা মফম কয়া অমদগী ত্রেন নিপাল গুজরাতকী কেবদিয়া ফাওবা শম্ননবা লমথাখ্রবা মতুংদা ৱা ঙাংখি অমসুং ভিদিও কনফরেন্সকী খুত্থাংদা রেলৱেজগা মরী লৈনবা প্রোজেক্ত কয়া অমা স্তেত অসিদা হৌদোকখি। প্রধান মন্ত্রীনা হায় মদুদি মমাংদা লৈরম্বা পান্দম অসি হান্ননা লৈরিবা ইনফ্রাস্ত্রকচর অসিনা য়াননবা চৎপা অসিনি অমসুং অনৌবা ৱাখল নত্ত্রগা অনৌবা তেক্নোলোজিগী ৱাখল লৈরমদে। চংশিনল্লিবা খোঙথাং অসি অরাইবা থবক অমদি নত্তে। হৌখিবা চহিশিংদা, থবক অসি রেলৱেজ সিস্তেম পুম্বা খুমাং চাওশিন্না ওন্থোক্নবা হোৎনখিবনি অমসুং মসি শেমজিনবদা বজেৎকী অকক্নবা লৈতে। মহাক্না হৌজিক পায়খৎলিবা প্রোজেক্ত কেবদিয়া অসিগী খুদম পীরদুনা থবক অসি মচিন লোংবা পান্দম ওইবনা হায়খিবা মতমদা লোইশিনবা ঙম্বনি হায়খি। প্রধান মন্ত্রীনা হৌখিবা মতমশিংদগী চংশিলক্লিবা অওনবগী খুদম ওইনা পীদুনা দেদিকেতেৎ ফ্রাইত কোরিদুর অসি খুদোল তৌখি। প্রধান মন্ত্রীনা হন্দক্তা নোংপোক অমসুং নোংচুপ দেদিকেতেৎ ফ্রাইত কোরিদুর পীখি। প্রোজেক্ত অসি থবক চংশিল্লি অমসুং ২০০৬-২০১৪ মনুংদা থবক অসি চেদা ওইনা লৈখি কিলোমিতর অমা ফাওবা শেম্বা লৈখিদে। হৌজিক্তি পুন্না কিলোমিতর ১১০০ থা খরা অসিদা লোইশিনবা য়ানা লৈরে।
প্রধান মন্ত্রীনা ঔরঙ্গবাদতা রেলগী খুদোংথীবা থৌদোক্তা পুন্সি কয়া মাংখিবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা মহারাস্ত্রগী ঔরঙ্গবাদতা রেলগী খুদোংথীবা থৌদোক্তা পুন্সি কয়া মাংখিবদা অৱাবা ফোংদোকখ্রে। প্রধান মন্ত্রীনা হায়খি, “মহারাস্ত্রগী ঔরঙ্গবাদতা রেলগী খুদোংথীবা থৌদোক্না মরম ওইদুনা পুন্সি কয়া মাংখিবদা থমোয় শোক্না অৱাবা ফোংদোকচরি। রেলৱে মন্ত্রী শ্রী পিয়ুশ গোয়লগা ৱারী শানরে অমদি মহাক্না ফিভম অদু কুপ্না য়েংশিল্লি। পীবা য়াবা তেংবাং পুম্নমক পীখ্রে।”
তুরিজমগী লমদা মতেং পাংনবা হেনগৎহন্নবা ভারত অমসুং পারাগুৱেগী মরক্তা এম.ও.য়ু. তৌনবা মন্ত্রীমন্দলনা অয়াবা পীরে

তুরিজমগী লমদা মতেং পাংনবা হেনগৎহন্নবা ভারত অমসুং পারাগুৱেগী মরক্তা এম.ও.য়ু. খুৎয়েক পীনখ্রবা মতুংদা প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। ২০১৯গী সেপ্তেম্বর ২৭দা এম.ও.য়ু. অদু নই দিল্লীদা খুৎয়েক পীনখিবনি। এম.ও.য়ু.গী মরুওইবা শক্তমশিং অমসুং পান্দমশিং: a. তুরিজমগী লমদা মতেং পীনবা পাকথোক-চাউথোকহনবা ; b. তুরিজমগা মরি লৈনবা ই-পাউ অমসুং দেতা পীথোক-পীশিন তৌনবা; c. হোতেলশিং, তুর ওপেরেতরশিং অমসুং এয়রলাইনশিংগী মরক্তা মতেং পীনবা হেনগৎহনবা; d. হুমেন রিসোর্স চাউখৎহন্নবা থবক-থৌরমশিং পীথোক-পীশিন তৌনবা; e. তুরিজম অমসুং হোস্পিতেলিতী সেক্তরদা শেন থাদবা; f. নাকল অনিগী তুরিজম য়োকখৎনবা তুর ওপেরেতরশিং/মীদিয়া/ওপিনিয়ন-মেকরশিং চৎথোক-চৎশিন তৌনবা; g. প্রোমোসন, লমকোয়ফম মশক তাকপা, চাউখৎহনবা অমসুং শেন্নবগী মতাংদা লৌশিং পীথোক-পীশিন তৌনবা; h. লৈবাক অমনা অমগী ত্রাবেল ফিয়রশিং/একজিবিসনশিং শরুক য়াবা অমসুং i. অশোই-অঙাম থোক্তবা, ইকায়খুম্নবা অমসুং তুংকোইনা চৎনগদবা তুরিজম য়োকখৎপা। কান্নবশিং: ভারত অমসুং পারাগুৱেগী মরক্তা লৈনরিবা এম.ও.য়ু. অসিনা লৈবাক অনিগী মরক্তা তুরিজমগী লমদা মতেং পীনবা হেনগৎহনগনি। মসিনা পারাগুৱেদগী মপানগী লমকোয়বা মীওইশিং ভারত্তা লাকপা হেনগৎহনবদা মতেং পাংগনি অমসুং শেন-থুমগী ফিবম অমসুং থবক ফংবা হেনগৎহনগনি। মসিনা লৈবাক অনিগী মরক্তা নাকল অনিমক কান্নগদবা মতম কুইনা চৎনগদবা তুরিজমগী মতেং পীনবা ঙমহনগনি। মসিগী এম.ও.য়ু. অসিগী পান্দমশিং থবক ওইনা পাংথোক্নবা খ্বাইদগী ফবা থবকশিং এম.ও.য়ু. অসিনা থিদোক্কগনি।
প্রধান মন্ত্রীনা হায়খি জল-শক্তি অভিয়ান অসি মীয়াম্না শরুক য়াবদগী হেন্না মায় পাক্না মাংদা চংশিল্লি

জল সক্তি অভিয়ান মন কী বাত্তা ঙসি প্রধান মন্ত্রী শ্রী নরেন্দ্র মোদীনা হায়খি মদুদি জল-শক্তি অভিয়ান অসি মীয়াম্না শরুক য়াবদগী হেন্না মায় পাক্না মাংদা চংশিল্লি। লৈবাক্কী কাচিন কোয়া খুদিংদা মায় পাক্লবা অমসুং ইনোবেতিব ওইবা ৱাতর কঞ্জরবেসনগী হোৎনখিবা খরা মহাক্না সেয়ার তৌখি। রাজস্থানগী জালোর জিলাগী মতাংদা পল্লদুনা মহাক্না হায়খি, “মফমদুদা ইতিহাসকা মরী লৈনবা পুখ্রী অনী অমোৎপা অমদি ফৎতা হৌদিনা পিক থন্না লৈরম্লবনি। অদুদগী ভদ্রায়ুন অমদি থানৱালা পঞ্চায়ৎকী মীওই চা কয়ানা জল শক্তি অভিয়ানগী মথাদা অমুক হন্না নৌনা শেমগৎনবা থৌরাং লৌখৎখি। নোং তারক্ত্রিঙৈ মমাংদা মখোনা পুখ্রিশিং অদুদা পৈশিন্দুানা লৈরম্বা ফৎতা হৌদীশিং অমোৎ অকায়শিং অমদি লৈখোম লৈনাংশিং অদু শেংদোক্লে। খোংজং অসিগীদমক্তা খরনা মশানা থবক য়াওখি, খরনা শেলগী তেংবাং পীখি। মদুগী মহৈ কয়ানা ঙসিদি পুখ্রিশিং অদু মফম অদুগী মীওইশিং অদুগী পুন্সীগী চংদ্রবা য়াদ্রবা পোৎশক অমা ওইরে।” মদুগা মান্ননা উত্তর প্রদেশকী ৱরাবঙ্কিদা লৈরিবা সারাহি পাৎ অসি খুঞ্জাশিংনা পুন্না হোৎনবদগী অনৌবা মপোক অমা পীবিরে। মীয়াম্না শরুক য়াখিবগী অতোপ্পা খুদমদি উত্তরাখন্দগী অলমোরা-হল্দৱানি হায়ৱেদা লৈবা সুনিয়াকোৎ খুঙ্গংনি। মফম অসিগী খুঞ্জাশিংনা ঈশিংগী অৱাবা অসি কোকহন্ননবগীদমক্তা মখোয় মশানা খুল তান্না ঈশিং য়ৌরকহন্নবগীদমক্তা লেপ্নরে। খুঞ্জাশিংনা পৈশা খাইজিন্নরে, প্লান শেম্লে, মখোয় মশানা থবক শুরে, চাউরাক্না কিলোমীতর অমা লাপ্পদগী পাইপ তিংলে। মতৌ অদুম্না চহী তরাগী খুজিং কয়া লীরবা ৱাতর ক্রাইসিসকী প্রোব্লেম সোল্ব তৌখি। ঈশিং য়োকশিনবদা অদোম্না লৌখিবা থৌদাংশিং অদুগী ৱারী, ফোতো অমদি ভিদিওনচিংবা অদু #Jalshakti4Indiaদা শোইদনা সেয়ার তৌনবা প্রধান মন্ত্রীনা মীপুম খুদিংমক্তা তকশিনখি। ৱাতর কঞ্জার্বেসন অমসুং ৱাতর সেক্যুরিতীগীদমক কেম্পেন অমা ওইরিবা জল শক্তি অভিয়ান অসি ২০১৯গী জুলাইদা মমাংগী মোন্সুন্দা হৌদোকখি। কেম্পেন অসিনা ঈশিংগী অৱাবা লৈরিবা জিলাশিং অমসুং ব্লোকশিংদা মীৎয়েং থম্লি।
প্রধান মন্ত্রী অমসুং য়ুনাইতেদ কিংদমগী প্রধান মন্ত্রী বোরিস জোনসনগী মরক্তা তেলিফোন্দা ৱারী শান্নখ্রে

প্রধান মন্ত্রী শ্রী নরেন্দ্র মোদীনা য়ুনাইতেদ কিংদমদা হন্দক্তা পাংথোকখিবা মীখলদা মায় পাক্লকপদা য়ুনাইতেদ কিংদমগী প্রধান মন্ত্রী বোরিস জোনসনগী মফমদা তেলিফোন্দা নুংঙাইবা ফোংদোকখ্রে। প্রধান মন্ত্রীনা শ্রী জোনসনগী মফমদা ফোংদোকখি মদুদি য়ুনাইতেদ কিংদমগী প্রধান মন্ত্রী ওইনা মহাকপু অমুক হন্না খল্লকপা অসি য়ুনাইতেদ কিংদমগী মীয়াম্না মফমদা অমসুং কঞ্জারবেতিব পার্তীদা থাজবা থম্বা অদু উৎলি। ভারতকী মীয়ামগী মায়কৈদগী অমদি মহাক্কী মায়কৈদগী য়াইফ পাউজেল পীরদুনা প্রধান মন্ত্রীনা থাজবা থমখি মদুদি মহাক্কী লুচিং মখাদা ভারত অমসুং য়ুনাইতেদ কিংদমগী মরক্তা স্ত্রাতেজিক পার্তনরশিপ মখা তানা চেৎশিল্লগনি। শ্রী বোরিস জোনসন্না প্রধান মন্ত্রীবু মহাক্কী য়াইফ-পাউজেলগীদমক থাগৎপা ফোংদোকখি। মহাক্না ভারত-য়ুনাইতেদ কিংদমগী মরী মখা তানা চেৎশিলহন্নবা মহাক্কী ওইবা ৱাফম থমখি। প্রধান মন্ত্রীনা শ্রী জোনসনগী মফমদা অথুবা মতমদা ভারত্তা লাকপীনবা বার্তন অমা তৌখি। বার্তন অদু তরাম্না লৌখি।
পি.এম.না পেরালিম্পিক্স গেম্সতা সুমিত অন্তিলনা জেব্লিন থ্রোদা গোল্দ মেদল লৌখিবদা হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা তোকিওদা পাংথোকখিবা পেরালিম্পিক্স গেম্সতা সুমিত অন্তিলনা জেব্লিন থ্রোদা গোল্দ মেদল লৌখিবদা হরাওবা ফোংদোকখ্রে। ত্বীত অমদা, প্রধান মন্ত্রীনা হায়খি; “#Paralympicsতা ঐখোয়গী শান্নরোইশিংনা লেপ্পা লৈতনা ঙান্থোইরক্লি! পেরালিম্পিক্সতা সুমিত অন্তিলগী রেকোর্দ থুগাইবা খুৎশান্নদা লৈবাক অসিনা চাওথোকচরি। সুমিতপু মমল য়াম্লবা গোল্দ মেদল লৌরকপদা হরাওবা ফোংদোকচরি। তুংগী ওইবা অহেনবা তান্নবদা হেন্না মায় পাকপা ওইরসনু।
মন্ত্রী মন্দলনা দোমেস্তিক এল.পি.জি.দা থোকখিবা অমাংবশিংগীদমক পি.এস.য়ু. ও.এম.সি.শিংদা ৱান তাইম গ্রান্ত ওইনা লুপা করোর ২২,০০০ পীবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দলনা ঙসি পব্লিক সেক্তর অন্দরতেকিং ওইল মার্কেতিং কম্পনী (পি.এস.য়ু. ও.এম.সি.) অহুমদা লুপা করোর ২২,০০০ ওইবা ৱান তাইম গ্রান্ত পীনবা পেত্রোলিয়ম এন্দ নেচরল গ্যাস মন্ত্রালয়গী প্রপোজেল অয়াবা পীখ্রে। শেন্থং অসু ইন্দিয়ন ওইল কোর্পোরেসন লিমিতেদ (আই.ও.সি.এল.), ভারত পেত্রোলিয়ম কোর্পোরেসন লিমিতেদ (বি.পি.সি.এল.) অমসুং হিন্দুস্তান পেত্রোলিয়ম কোর্পোরেসন লিমিতেদ (ঐচ.পি.সি.এল.)গী মরক্তা য়েন্থোক্নগনি। অয়াবা পীবা অসিনা দোমেস্তিক এল.পি.জি. সপ্লাইশিংদা অপনবা লৈহনদবা অমসুং মেক ইন ইন্দিয়া প্রদক্তশিং লৈশিনবদা শৌগৎলিবা আত্মনির্ভর ভারত অভিয়ানগী মখোয়গী ফিরেপ অদু মখা চত্থনবা পি.এস.য়ু. ও.এম.সি.শিংদা মতেং পাংলগনি। দোমেস্তিক এল.পি.জি. সিলিন্দরশিং অসি পব্লিক সেক্তর অন্দরতেকিং ওইল মার্কেতিং কম্পনীশিং মমিং ওইনা পল্লবদা আই.ও.সি.এল., বি.পি.সি.এল., ঐচ.পি.সি.এল.না কঞ্জুমরশিংদা রিগ্যুলেৎ তৌবা মমলশিংদা সপ্লাই তৌই। জুন ২০২০দগী জুন ২০২২ ফাওবগী মতমগী মনুংদা এল.পি.জি.গী মালেমগী মমলশিং অসি ৩০০%রোম হেনগৎলকখি। অদুম ওইনমক মালেমগী ওইনা লৈরিবা এল.পি.জি.গী মমলশিংদা অকা-অকুম তৌবদগী কঞ্জুমরশিংবু ঙাকথোক্নবা দোমেস্তিক এল.পি.জি.গী কঞ্জুমরশিংদা মমল হেনগৎলিবা অসি মপুং ফানা চৎনহনখিদে। মসিগী মতুং ইন্না হায়রিবা মতম অসিগী মনুংদা দোমেস্তিক এল.পি.জি.গী মমলশিং অসি ৭২% খক্তা হেনগৎখি। মসিনা ও.এম.সি.শিংদা চাউনা অমাংবা থোকহনখি। অমাংবশিং অসি লৈজরবসু পি.এস.য়ু. ও.এম.সি. অহুমনা লৈবাক অসিদা তঙাই ফদবা চাকথোং গ্যাস লেপ্পা লৈতনা সপ্লাই তৌখি।
প্রধান মন্ত্রীনা লোহরীগী তাঞ্জা লাকপদা মীয়ামদা য়াইফ পাউজেল পীখ্রে

প্রধান মন্ত্রী শ্রী নরেন্দ্র মোদীনা লোহরীগী তাঞ্জা লাকপদা মীয়ামদা য়াইফ পাউজেল পীখ্রে। ত্বীৎ অমদা প্রধান মন্ত্রীনা হায়খি; “ময়াম পুম্নমকপু নুংঙাই য়াইফরবা লোহরীগী য়াইফ পাউজেল পীজরি। মীপুম খুদিংমক হকচাং ফনা অমসুং নুংঙাই য়াইফনা লৈনবগীদমক ঐহাক্না থৌনিজরি। মসিগী অখন্নবা নুমিৎ অসিনা ঐখোয়গী সমাজদা মচিল-মনাও ওইবগী স্পিরিৎ অদু মখা তানা পুরকপা ওইরসনু।”
মন্ত্রীমন্দলনা পুলিস ফোর্সকী মোদর্নাইজেসন তৌননবগীদমক অম্ব্রেল্লা স্কিমগী অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ‘পুলিস ফোর্সকী মোদর্নাইজেসন তৌবা (এমপিএফ)’দা চহি ২০১৭-১৮দগী চহি ২০১৯-২০ ফাওবগীদমক্তা মখোয়গী অয়াবা পীখ্রে। চহি অহুমগী মনুংদা মসিগীদমক্তা লুপা কোতি ২৫,০৬০গী শেনফম থাদোকপগী ৱাফম য়াওরি মসিগী মনুংদা লুপা কোতি ১৮,৬৩৬না কেন্দ্র সরকারনা অদুগা লুপা কোতি ৬,৪২৩না রাজ্য সরকারগী শরুক্নি। মরুওইবা ৱাফমশিং: স্কিম অসিগী মখাদা লৈবাক মনুংগী ওইবা চেকশিন-থৌরাং, কাংলোনগী থৌরাং, নুপীশিংগী ঙাকশেল, অনৌবা মখলগী খুৎলাইশিং ফংহনবা, পুলিস ফোর্সশিংগী মোবিলিতী, লোজিস্তিক সপোর্ত, হেলিকোপ্তর ৱাইবা, পুলিস ৱায়র্লেস অপগ্রেদ তৌবা, নেস্নেল নেৎৱর্ক সেতলাইৎ, সিসিতিএনএস প্রোজেক্ত, ই-প্রিজন প্রোজেক্তশিং য়াওরি। অম্ব্রেল্লা স্কিম অসিদা জম্মু অমসুং কশ্মীর, অৱাং নোংপোক্কী রাজ্যশিং অমসুং লেফত ৱিং এক্সত্রীমিজমনা শোকহল্লবা মফমশিংগীদমক্তা লৈবাক মনুংগী ওইবা চেকশিন থৌরাংগা মরি লৈনবা চাদিংগীদমক্তা লুপা কোতি ১০,১৩২গী কেন্দ্রগী বজেৎসু য়াওরি। এলদব্ল্যুইনা হেন্না শোকহল্লবা জিলা ৩৫দা লুপা কোতি ৩,০০০গী অখন্নবা কেন্দ্রগী তেংবাং (এসসিএ)গী থৌরাং তৌখ্রে। মসিদগী হায়রিবা জিলাশিং অসিদা ঙাক-শেল লোইননা চাওখৎ থৌরাংশিং পাইখৎপা ঙমহল্লগনি। অৱাং নোংপোক রাজ্যশিংদা পুলিস ইনফ্রাস্ত্রকচর অপগ্রেদিং, ত্রেনিং ইন্সতিত্যুৎ ইনবেস্তিগেসন ফেসিলিতিজগীদমক্তা লুপা কোতি ১০০ কাইথোকখ্রে। স্কিম অসি থবক্তা ওন্থোকপনা এলদব্ল্যুইনা শোকহল্লবা মফমশিং, জম্মু-কশ্মীর অমসুং অৱাং নোংপোককী লমদমনচীংবা তোঙান তোহানবা রাজ্যশিংদা শিংনবশিংবু কান্নবা মওংদা মায়োক্নবদা সরকারনা মতেং ফংলগনি অমসুং হিংবগী মগুন হেনগৎহন্নবীদমক চাওখৎ-থৌরাংদা লাক্কদৌরিবা অপনবশিং লানথোকপা ঙমহল্লগনি অমসুং মসিগা লোইননা শিংনবশিংবু কান্নবা মওংদা মায়োক্নবদা মতেং ফংলগনি। ফোরেন্সিক সাইন্স লেবোরেতোরিশিং লোইননা ইন্সতিত্যুৎশিং অমসুং মখোয়দী লৈরিবা খুৎসু-খুৎলাইশিং য়াওনা ইনফ্রাস্ত্রকচরশিং অপগ্রেদ তৌনবা অখন্নবা থৌরাংশিং পাইখৎনবসু রাজ্যশিংদা মতেং ওইনা অখন্নবা অনৌবা খোংথাংশিং হৌদোকখ্রে মসিনা ক্রিমিনেল জস্তিস সিস্তেমগী অৱাৎপশিং মেনখৎপা ঙমহল্লগনি। মসিদা নত্তনা, অমব্রেল্লা স্কিমগী মখাদা অমরাবতী, অন্ধ্র প্রদেশতা য়াম্না নৌবা ফোরেন্সিক সাইন্স লেবোরেতোরী অমা লিংখৎপা অমসুং জয়পুরদা সরদার পতেল গ্লোবেল সেন্তর ফোর সেক্যুরিতী অপগ্রেদ তৌবা, জয়পুরদা কাউন্তর তেরোরিজম অমসুং এন্তি ইন্সর্জেন্সী অমসুং গান্ধী নগরদা গুজরাৎ ফোরেন্সিক সাইন্স য়ুনিবর্সিতী লিংখৎপগী থৌরাংসু তৌরে। ‘পুলিস ফোর্সশিং মোদর্নাইজেসন তৌবা (এমপিএফ)’গী অম্ব্রেলা স্কিমনা মখোয়বু মোদর্নাইজ তৌদুনা কেন্দ্র অমসুং রাজ্যগী পুলিস ফোর্সশিংগী মপাঙ্গল অমসুং মথৌনা হেনগৎ হনবদা অদুক্কী মতিক মতেং ওইনরগনি।
পি.এম.না ভারত অমসুং জপানগী মরক্তা লৈনরিবা অফবা মরী অসিগী মতাংদা ওপেদ অমা ইখ্রে

প্রধান মন্ত্রী, শ্রী নরেন্দ্র মোদীনা লোকেল জপানিসকী পাউচে অমদা ওপেদ অমা ইখ্রে। শ্রী মোদীনা জপান্দা ওফিসিএল ওইবা খোঙচৎ অমা চৎখ্রে। প্রধান মন্ত্রীনা ত্বিত তৌখি; “ভারত অমসুং জপানগী মরক্তা লৈনরিবা অফবা মরী অসিগী মতাংদা ওপেদ অমা ইখি। ঐখোয়গী মরী অসি শান্তি, তংদু লৈতাবা অমসুং চাউখৎপগীদমক পার্তনরশিপ অমনি। ঐখোয়গী অখন্নবা মরু ওইবগী মরীগী খোঙচৎ অসি চহি ৭০ মপুং ফংখ্রে। @Yomiuri_Online” “ভারত-জপানগী অচেৎপা কোওপরেসন অসি পোস্ত-কোবিদকী মালেম অসিদা য়াম্না মরু ওই। ঐখোয়গী লৈবাকশিংনা দেমোক্রেতিক ভেল্যুশিং ঙাক্নবা অচেৎপা ফিরেপ লৌরি। ঐখোয়না পুন্না তংদু লৈতাবা অমসুং সেক্যুর ওইবা ইন্দো-পেসিফিক লমদমগী মরু ওইবা য়ুম্বীশিং ওইরি। ঐখোয়না তোঙান-তোঙানবা মলতিলেতরেল ফোরমশিংদা পুন্না থবক তৌরিবা অসিদা ঐখোয়না অপেনবা পোকই।” “গুজরাতকী সি.এম. ওইরিঙৈ মতমদগী হৌদুনা ঐহাক্না জপানগী মীওইশিংগা চাং নাইনা ৱারী শাজবগী খুদোংচাবা ফংদুনা লাকখি। জপানগী চাউখৎ-থৌরাংগী খোঙথাংশিং অসি মতম চুপ্পদা ফীদম্নীংঙাই ওই। জপান অসি ইনফ্রাস্ত্রকচর, তেক্নোলোজী, ইনোবেসন, স্তার্ত-অপ অমসুং অহেনবা কয়া য়াওনা মরু ওইবা সেক্তরশিংদা ভারতকা পার্তনর ওইরি।”